4. Lånoptagelse i henhold til låneramme 2022 (Åben)
Tidl. politisk behandling
Forventet sagsgang
ØK, BY
Lovgrundlag
Asta Mathiasen
SAGENS INDHOLD
Byrådet skal i denne sag tage stilling til lånoptagelse vedrørende 2022.
I forbindelse med regnskab 2022 opgøres kommunens låneramme. Lånerammen 
viser kommunens reelle mulighed for lånoptagelse. Lånerammen opgøres som summen af de udgifter, der 
er afholdt på udgiftsområder, der giver låneadgang i regnskabsåret.
Kommunerne har generelt begrænsede lånemuligheder. Kommunernes låneadgang er primært til 
lånepuljer, som afsættes i den årlige økonomiaftale mellem KL og regeringen, ejendomsskatteområdet, 
energibesparende foranstaltninger samt jordforsyningsområdet. 
Nedenstående tabel viser den opgjorte låneramme i 2022, som svarer til de afholdte udgifter i regnskab 
2022 med låneadgang samt budgettet til lånoptagelse, der er indarbejdet i Budget 2022.
Områder med låneadgang:
Låneramme 2022 
(mio. kr.)
Budget 2022 
(mio. kr.)
Skattefinansieret område:
Johannes Jeppesen i økonomiaftalen
11,000
0,000
Lån til betaling af ejendomsskatter 
(permanent ordning)
0,613
1,300
Indefrysning af ejendomsskatter
(midlertidig ordning)
16,675
0,000
Energibesparende foranstaltninger
0,978
0,000
Skattefinansieret område i alt
29,266
1,300
Jordforsyningen
3,273
9,600
Områder med låneadgang i alt
32,539
10,900
Det skattefinansierede område (ekskl. jordforsyningen)
Favrskov Kommune har på det skattefinansierede område mulighed for at optage lån på samlet set 29,3 
mio. kr. vedrørende 2022. I Budget 2022 er der indarbejdet et budget til lånoptagelse på 1,3 mio. kr. 
Johannes Jeppesen i økonomiaftalen
Lånerammen er i 2022 opgjort til 11,0 mio. kr. Lånerammen vedrører en uudnyttet lånedispensation fra 
2021 vedrørende nyt hjælpemiddeldepot mv., som er overført til 2022. Der er ikke indarbejdet budget i 2022 
til lånoptagelse vedrørende de afsatte lånepuljer. 
Ejendomsskatter
Byråd
28. marts 2023  19:00
[adresse]: EMN-2023-00594
Dok-ID: 3504417
Sagsbehandler: lfri
Lånerammen er i 2022 opgjort til 0,6 mio. kr. Lånerammen vedrører lån til betaling af ejendomsskat (den 
permanente ordning), hvor pensionister har mulighed for at ansøge om lån til betaling af ejendomsskat og 
tilslutningsudgifter. Der er i budgettet for 2022 indarbejdet lånoptagelse på 1,3 mio. kr. 
Den midlertidige indefrysningsordning for stigninger i betaling for ejendomsskat giver en låneramme på 
16,7 mio. kr. Da det forventes, at staten indfrier indefrysningsbeløbene i 2024, er der ikke indarbejdet 
budget til lånoptagelse til ordningen. 
Energibesparende foranstaltninger
Lånerammen til energibesparende foranstaltninger er opgjort til 1,0 mio. kr. Der er ikke indarbejdet budget 
i 2022 til lånoptagelse vedrørende energibesparende foranstaltninger. 
Jordforsyningen
På jordforsyningsområdet kan der lånes op til 85 % af udgifterne til arealerhvervelse af bebygget eller 
ubebygget landbrugsjord, frugtplantage, gartneri og planteskole samt til ubebyggede arealer. 
Lånerammen til jordforsyningsområdet er opgjort til 3,3 mio. kr. i 2022. 
Der er i budgettet for 2022 indarbejdet en lånoptagelse på 9,6 mio. kr.
ØKONOMI
Hvis der ses bort fra lånerammen i forbindelse med den midlertidige indefrysningsordning for stigninger i 
betaling for ejendomsskat, har Favrskov Kommune mulighed for at lånoptage 12,6 mio. kr. på det 
skattefinansierede område og 3,3 mio. kr. på jordforsyningsområdet. 
Ifølge Byrådets langsigtede økonomiske målsætninger skal kommunens kassebeholdning opgjort som et 
gennemsnit over 12 måneder udgøre minimum 140 mio. kr. Ultimo 2022 udgjorde kassebeholdningen 
498,8 mio. kr. opgjort som et gennemsnit over 12 måneder. Gælden på det skattefinansierede område 
(ekskl. jordforsyningen) må ifølge Byrådets langsigtede økonomiske målsætninger som udgangspunkt ikke 
forøges. Udviklingen i kommunens gæld og afdrag er beskrevet i det vedlagte bilag. Heraf ses det bl.a., at 
gælden fra 2017 og frem til 2030 forventes nedbragt fra 389 mio. kr. til 162 mio. kr. med de forudsatte nye 
lån/afdrag i perioden.
Job og Økonomi indstiller, at der kun hjemtages lån på jordforsyningsområdet på 3,3 mio. kr. Da lån på 
jordforsyningsområdet indfries i takt med, at den jord, som lånet er relateret til, sælges, foreslås det, at lånet 
optages med variabel rente. Med et variabelt forrentet lån er der ingen kursrisiko ved indfrielse af lånet til 
de aftalte terminer. Den aktuelle rentesats er på 2,92 % p.a.  
INDSTILLING
Direktøren for Job og Økonomi indstiller til Byrådet:
1.
At der optages et 25-årigt lån til jordforsyningsområdet på 3,3 mio. kr. med variabel rente i 
KommuneKredit.
2.
At anlægsbevilling på 3,3 mio. kr. med tilhørende rådighedsbeløb til lånoptagelsen godkendes. 
Rådighedsbeløbet finansieres via kassebeholdningen.
BESLUTNING
Økonomiudvalget, 21. marts 2023:
Fraværende: Ingen
Indstilles godkendt. 
Byrådet, 28. marts 2023:
Fraværende: Berta Simonsen
Godkendt.
Bilag
1.
Udvikling i langfristet gæld og afdrag (3515662)
